སྐུ་ཞབས་ཝང་གིས་ཁ་ས་ཟླ་བ་༥ཚེས་༡༤ཉིན་འདི་ག་དོན་གཅོད་ཁང་དུ་ཕྱག་བྲིས་ཤིག་གནང་བའི་ནང་འཁོད་དོན།གུས་པས་ལོ་མང་རིང་བྲིས་པའི་བོད་ཀྱི་ཁོར་ཡུག་སྐོར་གྱི་རྩོམ་ཡིག་རྣམས་ཕྱོགས་སྒྲིག་གིས་ཐའེ་པེ་དུ་ཡོད་པའི་གངས་ལྗོངས་དཔར་སྐྲུན་ཁང་གིས་དེབ་གཟུགས་པར་སྐྲུན་གནང་བར་ཐུགས་རྗེ་ཆེ་ཞུ་རྒྱུ་དང་།ལྷག་པར་དུ་༸གོང་ས་༸སྐྱབས་མགོན་ཆེན་པོ་མཆོག་ནས་སྔོན་གླེང་གནང་བ་ནི་ང་རང་གི་གཟི་བརྗིད་ཡིན་པས།༸གོང་ས་མཆོག་ལ་དེ་བས་བཀའ་དྲིན་ཆེ་ཞུ་རྒྱུ་ཡིན།ད་ལམ་བྱང་ཨ་རི་སྐུ་ཚབ་དོན་གཅོད་ཁང་ནས་གུས་པའི་རྩོམ་ཡིག་རྣམས་ལྟ་བདེའི་འཕྲུལ་དེབ་ཀྱི་ལམ་ནས་ཕྱོགས་སྒྲིག་འགྲེམས་སྤེལ་གནང་བར་སླར་ཡང་ཐུགས་རྗེ་ཆེ་ཞུ་རྒྱུ་ཡིན།ང་རང་རྒྱ་རིགས་ཤིག་ཡིན་པའི་ཆ་ནས།རྒྱ་རིགས་གཅེན་གཅུང་རྣམས་ལ་ཞུ་རྒྱུར།བོད་མི་ཚོས་རང་གི་ཚེ་སྲོག་ལ་བརྟེན་ནས་བོད་མཐོ་སྒང་གི་སྐྱེ་ཁམས་ཁོར་ཡུག་སྲུང་སྐྱོབ་བྱེད་པའི་སྙིང་སྟོབས་ལ་རྒྱ་རིགས་ཚོས་སློབ་སྦྱོང་བྱེད་དགོས།